യുവതിയുമായി ലൈംഗിക ബന്ധത്തിലേര്പ്പെട്ടത് വിവാഹം കഴിക്കുമെന്ന് ഉറപ്പു നല്കി കാര്യം കഴിഞ്ഞതോടെ സഫ്ദര് ഹഷ്മി യുവതിയെ കയ്യൊഴിഞ്ഞു 24കാരന് പിടിയിലായത് യുവതി പരാതി നല്കിയതോടെ കുളത്തൂപ്പുഴ: ഉത്തരേന്ത്യന് യുവതിയെ വിവാഹവാഗ്ദാനം നല്കി പീഡിപ്പിച്ച 24കാരന് അറസ്റ്റില്. ഇതരസംസ്ഥാന യുവതിയുടെ പരാതിയില് കുളത്തൂപ്പുഴ കല്ലുവെട്ടാംകുഴി സഫ്ദര് മന്സിലില് സഫ്ദര്ഹഷ്മി ആണ് പിടിയിലായത്. കുളത്തൂപ്പുഴ പൊലീസ് അറസ്റ്റു ചെയ്ത ഇയാളെ റിമാന്ഡ് ചെയ്തു. കുളത്തൂപ്പുഴയിലെ സ്വകാര്യസ്കൂളില് ജോലിനോക്കിവരവേയാണ് ഉത്തരേന്ത്യന് സ്വദേശിയായ യുവതി സഫ്ദര്ഹഷ്മിയെ പരിചയപ്പെടുന്നത്. യുവതിയുമായി സൗഹൃദത്തിലായ യുവാവ് വിവാഹവാഗ്ദാനം നല്കി പീഡിപ്പിക്കുകയും തുടര്ന്ന് വിവാഹത്തില് നിന്നും പിന്മാറുകയുമായിരുന്നു. തന്നെ പീഡിപ്പിച്ചെന്നും വഞ്ചിക്കുകയും ചെയ്തെന്നുകാട്ടി തിരുവനന്തപുരം സിറ്റി പോലീസ് കമ്മിഷണര്ക്ക് യുവതി പരാതി നല്കിയിരുന്നു. കമ്മീല്ണര് കേസ് കുളത്തൂപ്പുഴ പോലീസിനു കൈമാറിയതിനെത്തുടര്ന്നു നടത്തിയ അന്വേഷണത്തിലാണ് യുവാവ് പിടിയിലായത്. ഇയാള് മാസങ്ങള്ക്കുമുന്പ് കോട്ടയം സ്വദേശിനിയെ വിവാഹം കഴിച്ചെങ്കിലും ബന്ധം വേര്പെടുത്തിയതായി പോലീസ് പറഞ്ഞു.